Google Analytics kan bruges til at optimere ens hjemmeside og potentielt øge salget, ydermere kan det fortælle dig, hvordan din markedsføring performer, og hvordan din synlighed er. GA er bygget op omkring rapporter, som giver dig indsigt i dine data, samt hjælper dig med at få et overblik over dem. Der er især 4 rapporter, som er vigtig at kende: Målgruppe, Anskaffelse, Adfærd og Konverteringer. I rapporterne får du svar på en lang række spørgsmål, som bunder i konkrete resultater baseret på brugeradfærd.